Klip Video “Spider-Man: No Way Home” Papar Pertemuan Pertama Green Goblin & Doc Ock Di Sanctum Sanctorum
Spider-Man: No Way Home terus mendominasi carta box office walaupun sudah lebih sebulan ditayangkan. Sehinggakini, filem ketiga Spider-Man MCU itu telah mengumpul AS$1.69 billion dolar seluruh dunia, dan semakin hampir untuk mengatasi Avatar di carta box office domestik Amerika Syarikat. Spider-Man: No Way Home kini telah mengutip AS$735.3 juta dolar di pasaran domestik AS, kurang $25.3 juta dolar untuk menyamai rekod kutipan Avatar iaitu AS$760 juta.  Bagi terus mendomasi pasaran, Sony Pictures telah melancarkan klip video terbaru, yang memaparkan pertemuan pertama Green Goblin (Willem Dafoe) dan Doctor Octopus (Alfred Molina) di Sactum Sanctorum. Ya, mungkin ramai peminat telah melihat babak ini, tetapi ia masih menjadi salah satu babak menarik dalam Spider-Man: No Way Home.  When Norman Osborn (Willem Dafoe) and Otto Octavius (Alfred Molina) have an unexpected reunion, everyone makes a distressing discovery. #SpiderManNoWayHome is exclusively in movie theaters now. pic.twitter.com/ycd9WYDFxD— Spider-Man: No Way Home (@SpiderManMovie) January 29, 2022 When Norman Osborn (Willem Dafoe) and Otto Octavius (Alfred Molina) have an unexpected reunion, everyone makes a distressing discovery. #SpiderManNoWayHome is exclusively in movie theaters now. pic.twitter.com/ycd9WYDFxD— Spider-Man: No Way Home (@SpiderManMovie) January 29, 2022 When Norman Osborn (Willem Dafoe) and Otto Octavius (Alfred Molina) have an unexpected reunion, everyone makes a distressing discovery. #SpiderManNoWayHome is exclusively in movie theaters now. pic.twitter.com/ycd9WYDFxD Diarahkan oleh Jon Watts, No Way Home menyambung cerita dari Far From Home dimana kehidupan Peter Parker berubah 100 peratus selepas identiti Spider-Man didedahkan oleh Mysterio. Selepas meminta bantuan Doctor Strange, keadaan menjadi semakin rumit apabila musuh-musuh Spider-Man dari dunia lain mula datang memburunya.  Tom Holland kembali meneruskan peranannya sebagai  superhero kegemaran ramai, Spider-Man/Peter Parker, dan turut disertai Benedict Cumberbatch sebagai Doctor Strange, Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson. Turut menyertai barisan pelakon adalah Jamie Foxx dan Alfred Molina yang kembali meneruskan peranan mereka sebagai Elector dan Doctor Octopus. Spider-Man: No Way Home masih lagi ditayangkan di pawagam-pawagam tempatan tanah air. 